wannaphong/clean_thaiwikipedia huggingface dataset:
# คีกิลยาฮ์
คีกิลยาฮ์ หรือ คีซีลียาฮ์ (, แปลว่า "คนหิน" หรือ หินรูปคน) เป็นธรณีสัณฐานลักษณะคล้ายเสา โดยทั่วไปมีองค์ประกอบเป็นหินแกรนิตหรือหินทราย ลักษณะเช่นนี้เป็นผลจากการกัดกร่อนโดยน้ำแข็ง คีกิลยาฮ์ส่วนใหญ่ก่อตัวขึ้นในยุคเครตาเชียส และมีอายุราว 120 ล้านปีTypes of weathering

เสาหินเหล่านี้มีลักษณะคล้ายมนุษย์ และมีความสำคัญทางวัฒนธรรมในวัฒนธรรมยาคุตKigilyakhi of the New Siberian Islands - Russian Geographical Society ตามปรัมปราวิทยาชาวยาคุตเชื่อว่าคีกิลยาฮ์มีที่มาจากคนในสมัยโบราณกาล

คำว่า "คีซีลีย์" (kisiliy) ในภาษายาคุตแปลว่า "ที่ที่มีคน" ส่วน คีซิลยาฮ์ แปลว่า "เขาที่มีคน" หรือ "เขาที่แต่งงาน[แล้ว]"Ландшафты как отражение топонимов Якутии (Landscapes as a Reflection of the Toponyms of Yakutia) คำว่า "คีกิลยาฮ์" เป็นรูปเพี้ยนมาจากคำเดิมในภาษายาคุตว่า "คีซิลยาฮ์"Toponimy of Regional Cultural Landscapes – Verkhoyansk District, Sakha (Yakutia)

ที่ตั้ง
หินเหล่านี้สามารถพบได้ในประเทศรัสเซียในแถบซาฮา (ยาคูเทีย) โดยเฉพาะในที่ราบลุ่มไซบีเรียตะวันออก ได้แก่:

ที่ราบสูงอาลาเซยา
ที่ราบสูงอานาบาร์
คาบสมุทรคีกิลยาฮ์ รวมถึงเขาและแหลมคีกิลยาฮ์, เกาะบอลชอย เลียฮอฟสกี และหมู่เกาะไซบีเรียใหม่
เทือกเขาคีซิลยาฮ์ในเทือกเขาแชร์สกี
เขาคีซิลยาฮ์-ทัส ในที่ราบลุ่มคอลีมา บนฝั่งทางขวาของแม่น้ำอาลาเซยาСело Андрюшкино и его обитатели (Andryushkino village and its inhabitants)
คียุน-ทัส
เกาะเชตีรยอฮ์สตอลบอวอย ในหมู่เกาะเมวเดจยี ในทะเลไซบีเรียตะวันออก
หมู่เกาะไซบีเรียใหม่
ที่ราบสูงโอเมียคอน
เทือกเขาโปโลอุสนี 
เกาะสตอลโบวอย ในทะเลลัปเตฟ
เทือกเขาซูวอร์ อูยาตาКисиляхи хребта Суор-Уйята 
อูลาฮัน ซิสYkt - Вернулись из Гранитных Городов Улахан Сис

นอกจากในแถบยาคูเตียแล้วยังสามารถพบธรณีสัณฐานลักษณะคล้ายกันได้บนเกาะโปโปวา-ชุกชีนา และที่ราบสูงปูโตรานา ในแคว้นครัสโนยาร์สค์A. Grigoriev, Megaliths in the Arctic

ประวัติศาสตร์
แฟร์ดีนันท์ วรังเกิล เคยเขียนรายงานถึงคีกิลยาฮ์บนเกาะเชตีรีโยฮ์สตอลโบวอย (Chetyryokhstolbovoy) ในหมู่เกาะเมวเดจยีในทะเลไซบีเรียตะวันออก ระหว่างการเดินทางไปสำรวจเกาะดังกล่าวในปี 1821-1823 ที่ซึ่งเขาตั้งชื่อเกาะตามเสาหินที่พบ (Chetyryokhstolbovoy แปลว่า "สี่เสา") โดยบรรดาเสาหินบนเกาะนี้มีความสูง 

ในสมัยโซเวียต ได้มีการตั้งชื่อคาบสมุทรหนึ่งบนเกาะบอล ชอย เลียฮอฟสกี ว่าคาบสมุทรคีกิลยาฮ์ โดยกัปตันวลาดีมีร์ โวโรนิน ซึ่งในเวลานั้นประจำอยู่ที่สถานีโพลาร์บนเกาะหลังพบเสาหินขนาดใหญ่บนคาบสมุทรนั้นSoviets gather geographic data in Arctic - CIA

ดูเพิ่ม
 มอนอลิธ
 พินนาเคิล (ธรณีวิทยา)
 เบย์ดจาราฮ์
 ยาร์ดัง
# บิล แมสซีย์ (ซอฟต์บอล)
วิลเลียม แมสซีย์ (10 กันยายน ค.ศ. 1936 – 2 กรกฎาคม ค.ศ. 2020) เป็นพิตเชอร์, ผู้ฝึกสอน และผู้ชี้ขาดซอฟต์บอลชาวนิวซีแลนด์ ซึ่งเขาลงแข่งในการแข่งชิงแชมป์โลกสองรายการโดยคว้าเหรียญทองแดงร่วมกับทีมชาตินิวซีแลนด์ใน ค.ศ. 1966

เมื่อเล่นให้กับสโมสรเรลเวส์ในฮัตแวลลีย์ แมสซีย์ได้ส่งทีมของเขาคว้าแชมป์อินเตอร์คลับระดับประเทศหกรายการระหว่าง ค.ศ. 1958 ถึง 1967 และในช่วงเวลาเดียวกัน เขาได้รับรางวัลระดับนานาชาติแปดรายการโดยเป็นตัวแทนของฮัตแวลลีย์ ตลอดจนได้ฉายาว่า "ชายผู้มีแขนสีทอง" จากการมีอำนาจเหนือบรรดาแบตเตอร์ด้วยความเร็วและการเคลื่อนไหวของเขา เขาเป็นตัวแทนของนิวซีแลนด์ในการแข่งซอฟต์บอลชายชิงแชมป์โลกสองรายการแรกที่เม็กซิโกซิตีใน ค.ศ. 1966 และโอคลาโฮมาซิตีใน ค.ศ. 1968 โดยทีมของเขาได้อันดับสามใน ค.ศ. 1966 เขาอำลาวงการหลังจากการเป็นผู้เล่นหลังการแข่ง ค.ศ. 1968 แต่ไปเป็นผู้ฝึกสอนให้แก่สโมสรเรลเวส์ และเป็นที่ปรึกษาแก่จีนา เวเบอร์ ซึ่งเป็นพิตเชอร์หญิง นอกจากนี้ เขายังได้มาเป็นผู้ชี้ขาดนำซอฟต์บอลเช่นกัน

แมสซีย์เสียชีวิตที่บ้านของเขาในโลเวอร์ฮัตเมื่อวันที่ 2 กรกฎาคม ค.ศ. 2020

 หอเกียรติยศ 
แมสซีย์ได้รับการแต่งตั้งให้เข้าสู่หอเกียรติยศซอฟต์บอลแห่งประเทศนิวซีแลนด์ใน ค.ศ. 1988 และได้รับการแต่งตั้งให้เข้าสู่หอเกียรติยศการกีฬาแห่งประเทศนิวซีแลนด์ใน ค.ศ. 1997 กระทั่งใน ค.ศ. 2019 เขาได้รับการแต่งตั้งให้เข้าสู่หอเกียรติยศสหพันธ์ซอฟต์บอลนานาชาติ

 นามอันทรงเกียรติ 
สนามซอฟต์บอลหลักที่เฟรเซอร์พาร์กในโลเวอร์ฮัตได้รับการตั้งชื่อว่าสนามแมสซีย์–นันส์ เพื่อเป็นเกียรติแก่แมสซีย์ และเทร์รี นันส์ ผู้เป็นนักซอฟต์บอลตำแหน่งแคตเชอร์มาอย่างยาวนานของเขา
# วันกาชาดและเสี้ยววงเดือนแดงโลก
วันกาชาดและเสี้ยววงเดือนแดงโลก  หรือ วันกาชาดโลก หรือ วันกาชาดสากล  เป็นวันประจำปีของหลักการกาชาดและเสี้ยววงเดือนแดงสากล จัดขึ้นในวันที่ 8 พฤษภาคม ของทุกปี ซึ่งเป็นวันคล้ายวันเกิดของอ็องรี ดูว์น็อง ผู้ก่อตั้งคณะกรรมการกาชาดระหว่างประเทศและผู้ได้รับรางวัลโนเบลสาขาสันติภาพใน ค.ศ. 1901 (ตรงกับวันที่ 8 พฤษภาคม ค.ศ. 1828; ณ เมืองเจนีวา ประเทศสวิตเซอร์แลนด์ และถึงแก่กรรมเมื่อวันที่ 30 ตุลาคม ค.ศ. 1910 ณ เมืองไฮเดิน ประเทศสวิตเซอร์แลนด์)

 ประวัติ 
แนวคิดเกี่ยวกับ "กิจกรรมประจำปีที่สามารถดำเนินการได้ทั่วโลก ... ที่จะมีส่วนสําคัญต่อสันติภาพ" เริ่มต้นขึ้นภายหลังสงครามโลกครั้งที่หนึ่ง แนวคิดดังกล่าวเป็นที่รู้จักกันในชื่อ "สัญญากาชาด" (Red Cross Truce) ได้รับการศึกษาโดยคณะกรรมาธิการระหว่างประเทศที่จัดตั้งขึ้นในระหว่างการประชุมกาชาดระหว่างประเทศครั้งที่ 14 โดยมีการนำเสนอรายงานต่อการประชุมกาชาดระหว่างประเทศครั้งที่ 15 ณ กรุงโตเกียว เมื่อ ค.ศ. 1934 ซึ่งได้รับการอนุมัติ ต่อมาภายหลังสงครามโลกครั้งที่สอง เมื่อ ค.ศ. 1946 ข้อเสนอที่โตเกียวได้รับการศึกษาโดยสันนิบาตสภากาชาด (LRCS) (เปลี่ยนชื่อเป็นสหพันธ์สภากาชาดและสภาเสี้ยววงเดือนแดงระหว่างประเทศ (IFRC) ใน ค.ศ. 1991) สองปีต่อมา เมื่อมีการพิจารณาถึงหลักการของสัญญากาชาดและการบังคับใช้ในภูมิภาคต่าง ๆ ทั่วโลกแล้ว จึงมีการประกาศใช้ข้อเสนอของวันกาชาดโลก โดยวันกาชาดโลกครั้งแรกจัดขึ้นเมื่อวันที่ 8 พฤษภาคม ค.ศ. 1948 ต่อมาได้มีการเปลี่ยนชื่ออย่างเป็นทางการกลายเป็น "วันกาชาดและเสี้ยววงเดือนแดงโลก" ใน ค.ศ. 1984
# โทโน (นักร้องชาวญี่ปุ่น)
โทโน(เกิดวันที่ 31เดือนตุลาคม เป็นนักแสดงและนักร้องชาวญี่ปุ่นที่เกิดที่ ชิซูโอกะ เธอร้องเพลงในวง "Pepesale"

 ชีวประวัติเบื้องต้น 
ในวันที่ 24 กันยายน ค.ศ. 2008 โทโน ได้ทเปิดตัวในฐานะสมาชิกวงคอรัสยูนิต"M" เธอร้องเสียงทำแนวเมโลดี้และทำนองและร้องเสียงต่ำ เพลงซิงเกิลแรกของเธอได้รับอันดับที่ 14 ในออริคอนชาร์ต เพลงซิงเกิลที่สองของเธออยู่ในอันดับที่ 20 ในออริคอนชาร์ตและเพลงซิงเกิลที่สามของเธออยู่ในอันดับที่ 38 ในออริคอนชาร์ต

เมื่อวันที่ 1 พฤษภาคม ค.ศ. 2010 เธอได้ออกจากวงคอรัสยูนิต "M" และเริ่มงานเดี่ยวของเธอในฐานะนักร้อง ริทึมแอนด์บลูส์ ในวันที่ 1 เมษายน ค.ศ. 2013, เธอเปลี่ยนชื่ออาชีพของตนเป็น "Satono" ในการพัฒนาศิลปินเดี่ยวของเธอ ในปี 2014 เธอเข้าร่วมกับวง Pepsale ในฐานะ โทโน (都乃) เธอได้เขียนเพลงของวง Pepesale และเพื่อตัวเธอ เองในฐานะ ซาโตโน(Satono) 
ขณะที่เธอเริ่มเเสดงเธอได้ การถ่ายทอดสด (TwitCasting และ Showroom) เพื่อกระจายเพลงของเธอไปทั่วโลก

เธอทำหน้าที่เป็นวงสวิงในละครเพลงเรื่อง Toho  Rent  (เวอร์ชันญี่ปุ่นปี 2015)

เธอเชี่ยวชาญการประดิษฐ์ อักษรวิจิตร, และได้รับความขยันมรจากญาติที่ทำการจัดดอกไม้แบบญี่ปุ่นและพิธีรดน้ำชาแบบญี่ปุ่นด้วย

 ผลงาน 

 เพลงภาพยนตร์ 
Rent (2015) – (Director: Michael Greif) Swing

 คอนเสิร์ต  
 "Cross the Banana Moon" ~ Banana Taisa Arawaru ! ~ Release Party (September 19 (Fri) 2014) Shimokitazawa Mosaic
 "Cross the Banana Moon" ~ Banana Taisa to Angou no Chizu ~ One-man live (November 9 (Sun) 2014) Shimokitazawa Mosaic
 "Sayonara Banana Taisa!" ~ Arigato Bounenkai 2014 ~ (December 27 (Sat) 2014) Nishi Ogikubo w.jaz
 "Kawasaki Street Music Battle!" V Final (March 7 (Sat) 2015) Sanpian Kawasaki
 "Oe Banana Taisa wo!" ~ Pepesale One-man Live ~ (July 11 (Sat) 2015) Takadanobaba CLUB PHASE

 วิทยุ 
 Pepesale no Radio Zettai Ryouiki (Smile FM) 6 มกราคม 2015–

 การถ่ายทอดสด 
 Pepesale no MHKDS Hour (TwitCasting) 9 พฤษภาคม 2014 – ทุกวันอาทิตย์ เวลา 23:00 น.
 Hissatsu ! Pepesale Otoshi (Showroom) 5 เมษายน 2014 – ทุกวันอาทิตย์ เวลา 22:00 น.

 รายชื่ออัลบั้ม 

 ซีดีเดี่ยว (M) 
อันดับวันที่เผยแพร่ชื่อ124 กันยายน 2008Sing a song forever23 มิถุนายน 2009Bang ! Bang ! Bang33 กุมภาพันธ์ 2010Kirei no Chikara / Tsubasa
* โพสต์เฉพาะซีดีตอนที่โตโน่อยู่ในยูนิตเท่านั้น

 ซีดีอัลบั้ม (Pepesale) 
อันดับวันที่เผยแพร่ชื่อ111 กุมภาพันธ์ 2014Stelet Parade219 กันยายน 2014Magic Genic311 กรกฎาคม 2015Cobalt Sketcher
# วิหารหินใหญ่แห่งมอลตา
วิหารหินใหญ่แห่งมอลตา  คือกลุ่มของวิหารยุคก่อนประวัติศาสตร์หลายแห่งบนเกาะมอลตาและเกาะโกโซ ประเทศมอลตา สร้างขึ้นในช่วงเวลาสามช่วงที่แตกต่างกันประมาณตั้งแต่ 3,600 ปีก่อนคริสต์ศักราช ถึง 2,500 ปีก่อนคริสต์ศักราช เคยมีการกล่าวอ้างว่าวิหารเหล่านี้เป็นโครงสร้างตั้งพื้นอิสระที่เก่าแก่ที่สุดในโลกจนกระทั่งมีการค้นพบเกอเบ็กลีเทแพในประเทศตุรกี นักโบราณคดีเชื่อว่าสิ่งก่อสร้างเหล่านี้เป็นผลมาจากนวัตกรรมท้องถิ่นในกระบวนการวิวัฒนาการทางวัฒนธรรม ซึ่งนำไปสู่การสร้างวิหารหลายแห่งในระยะจกันตียา (3,600–3,000 ปีก่อนคริสต์ศักราช) และรุ่งเรืองถึงขีดสุดกับการสร้างหมู่วิหารฮัลตาร์ชีนซึ่งยังคงใช้งานมาจนกระทั่งเมื่อ 2,500 ปีก่อนคริสต์ศักราช หลังจากนั้นวัฒนธรรมการสร้างวิหารก็สูญไป

ยังไม่เป็นที่ทราบแน่ชัดว่าวิหารเหล่านี้สร้างขึ้นเพื่อวัตถุประสงค์ใดเป็นหลัก แต่การปฏิบัติทางความเชื่อที่พบในสมัยนั้นมีความเกี่ยวเนื่องกับการบูชาเหล่าเทพีแห่งการเจริญพันธุ์และความอุดมสมบูรณ์ซึ่งได้รับความเคารพนับถืออย่างกว้างขวางทั่วภูมิภาคเมดิเตอร์เรเนียน การค้นพบแท่นบูชาและซากสัตว์ในพื้นที่บ่งชี้ว่าสิ่งก่อสร้างเหล่านี้เคยเป็นสถานที่ประกอบพิธีกรรมที่เกี่ยวข้องกับการบูชายัญ

ยูเนสโกได้ขึ้นทะเบียนหมู่วิหารจกันตียาเป็นแหล่งมรดกโลกใน ค.ศ. 1980 และขยายพื้นที่แหล่งมรดกโลกให้ครอบคลุมวิหารหินใหญ่อีก 5 แห่งใน ค.ศ. 1992 ได้แก่ ฮาจาร์อีม (ในอิล-อเร็นดี), ลิมนัยดรา (ในอิล-อเร็นดี), หมู่วิหารตาฮัจรัต (ในลิมจาร์), หมู่วิหารสกอร์บา (ในอิซเซ็บบีห์) และหมู่วิหารฮัลตาร์ชีน (ในฮัลตาร์ชีน) ปัจจุบันแหล่งมรดกโลกเหล่านี้มีเฮริทิจมอลตาเป็นผู้บริหารจัดการ ในขณะที่กรรมสิทธิ์ในที่ดินโดยรอบนั้นแตกต่างกันไปในแต่ละแหล่งDavid Trump et al., Malta Before History (2004: Miranda Publishers) นอกเหนือจากนี้ยังมีวิหารหินใหญ่อื่น ๆ ในมอลตาที่ไม่รวมอยู่ในรายการแหล่งมรดกโลกยูเนสโก
# ซาลิม อิบน์ อับดิลลาฮ์
ซาลิม อิบน์ อับดิลลาฮ์ (ชื่อเต็ม ซาลิม อิบน์ อับดิลลาฮ์ อิบน์ อุมัร อิบน์ อัลค็อฏฏอบ อัลอะดะวี) เป็นผู้รายงานหะดีษที่รู้จักกันดี และหลายอย่างเกี่ยวข้องโดยตรงจากบิดาของท่านคือ อับดุลลอฮ์ อิบน์ อุมัร ป้าของท่านคือ ฮัฟเศาะฮ์ บินต์ อุมัร ภรรยาคนหนึ่งของนะบีมุฮัมมัด

 หมายเหตุ 

ดู: มุวัฏเฏาะอ์ มาลิก. เล่ม 30 หมายเลขหะดีษที่ 7

 แหล่งข้อมูลอื่น 

  Biography of Imam Salim Ibn 'Abdi Llah Ibn 'Umar by Imam Ibn Khallikan
# ฮุซัยน์ อัรนูส
ฮุซัยน์ อัรนูส (เกิดเมื่อ ค.ศ. 1953) เป็นนักการเมืองชาวซีเรียที่ดำรงตำแหน่งนายกรัฐมนตรีซีเรียระหว่างวันที่ 11 มิถุนายน 2020 ถึง 14 กันยายน ค.ศ. 2024 สื่อภาครัฐประกาศแต่งตั้งตัวเขาไม่นานหลังมีรายงานว่า ประธานาธิบดีบัชชาร อัลอะซัด ปลดอดีตนายกรัฐมนตรีอิมาด เคาะมีส ท่ามกลางวิกฤติเศรษฐกิจที่แย่ลง

 ชีวิตช่วงต้นและการศึกษา 
อัรนูสเกิดในหมู่บ้านอัตตะห์ในอำเภอมะอัรเราะฮ์ นัวะอ์มาน เขตผู้ว่าการอิดลิบ ใน ค.ศ. 1978 เขาได้รับปริญญาสาขาวิศวกรรมโยธาจากมหาวิทยาลัยอะเลปโป
# ยุทธนาวีที่จัตแลนด์
ยุทธนาวีที่จัตแลนด์  เป็นการรบทางเรือระหว่างกองเรือใหญ่ของกองทัพเรือสหราชอาณาจักร ภายใต้การนำของพลเรือเอก เซอร์ จอห์น เจลลิโค และกองเรือทะเลหลวงของกองทัพเรือจักรวรรดิเยอรมัน ภายใต้การนำของพลเรือโท ไรน์ฮาร์ท แชร์ ในช่วงสงครามโลกครั้งที่หนึ่ง การรบเกิดขึ้นในวันที่ 31 พฤษภาคม ถึง 1 มิถุนายน ค.ศ. 1916 นอกชายฝั่งทะเลเหนือของคาบสมุทรจัตแลนด์ของเดนมาร์ก
# ซิมบับเวโรดีเชีย
ซิมบับเวโรดีเชีย  หรือ ซิมบับเว-โรดีเชีย หรือชื่ออย่างไม่เป็นทางการคือ ซิมบับเว หรือ โรดีเชีย เป็นรัฐอธิปไตยที่ดำรงอยู่เป็นเวลาอันสั้น ระหว่างวันที่ 1 มิถุนายน ค.ศ. 1979 ถึงวันที่ 18 เมษายน ค.ศ. 1980 แม้ว่ารัฐจะไม่ได้รับการรับรองจากนานาประเทศก็ตาม ซิมบับเวโรดีเชียถือเป็นรัฐสืบทอดของสาธารณรัฐโรดีเชียและอยู่ภายใต้รัฐบาลเปลี่ยนผ่านที่อยู่ในการควบคุมของสหราชอาณาจักร ทำให้บางครั้งมักถูกเปรียบเปรยว่าเป็นการก่อตั้งเซาเทิร์นโรดีเชียขึ้นมาใหม่ ซึ่งตามทฤษฎีรัฐธรรมนูญของบริเตนยังถือว่าเป็นรัฐบาลที่ชอบด้วยกฎหมายของดินแดนภายหลังการประกาศอิสรภาพฝ่ายเดียว (UDI) ใน ค.ศ. 1965 และอีกประมาณสามเดือนต่อมา อาณานิคมเซาเทิร์นโรดีเชียที่ก่อตั้งขึ้นมาใหม่ก็ได้รับการรับรองเอกราชภายในเครือจักรภพ ในฐานะสาธารณรัฐซิมบับเว
# กูปุม
thumb|กูปุมแห่งโชนัง
กูปุม ("หนึ่งแสนภาพศักดิ์สิทธิ์", อักษรโรมัน: Kumbum) เป็นโครงสร้างในศาสนาพุทธแบบทิเบตที่มีการใช้งานเทียบเคียงกับโบสถ์น้อย มีลักษณะเป็นสถูปที่มีหลายชั้นลดหลั่นกันไป

กูปุมที่เป็นที่รู้จักดีที่สุดคือกูปุมแห่งกยังเจ (Gyantse Kumbum) ซึ่งสร้างขึ้นโดยเจ้าชายแห่งกยังเจTibet: A Fascinating Look at the Roof of the World, Its People and Culture, p. 120. (1986). Elizabeth B. Booz. Passport Books. Chicago. ในปี 1427 ซึ่งเป็นปีแกะไฟVitali, Roberto. Early Temples of Central Tibet, p. 133. (1990). Serindia Publications. London. . ประกอบไปด้วยเก้าชั้น มีความสูง  และบนยอดเป็นทองคำ ภายในประกอบด้วยโบสถ์น้อยรวม 77 แห่ง อย่างไรก็ตาม ประติมากรรมภายในกูปุมนี้ได้รับความเสียหายในสมัยการปฏิวัติวัฒนธรรม และการบูรณะในภายหลังใช้เทวรูปจากดินเหนียวมาประดิษฐาน แค่ก็ไม่สามารถกู้คืนความวิจิตรของศิลปกรรมในกูปุมยุคก่อนได้ ส่วนภาพจิตรกรรมฝาผนังภายในซึ่งได้รับอิทธิพลเนวาร์และจีนยังคงสภาพค่อนข้างดีTibet, p. 167. 6th edition. (2005). Bradley Mayhew and Michael Kohn. Lonely Planet. .Dowman, Keith. 1988. The Power-places of Central Tibet: The Pilgrim's Guide. Routledge & Kegan Paul, London and New York. , p. 270 ลักษณะแปลนของกูปุมเป็นสถูปที่แทนมณฑลสามมิติ บนยอดสุดเป็นพระวัชราธร ลักษณะมณฑลของกูปุมทั้งเก้าชั้นเมื่อรวมกันเป็นภาพแทนถึงหนทางสู่การตรัสรู้ของพระพุทธเจ้าไปตามมณฑลตันตระที่มีขนาดค่อย ๆ ย่อลงจนถึงยอดDowman, Keith. 1988. The Power-places of Central Tibet: The Pilgrim's Guide. Routledge & Kegan Paul, London and New York. , p. 270

นอกจากที่กยังเจแล้ว ยังมีกูปุมแห่งโชนัง (Jonang Kumbum) ซึ่งสร้างขึ้นในปี 1333 และจุงรีโวเจกูปุม (Chung Riwoche Kumbum) ที่ปยัลรีโวเจ ซึ่งสร้างขึ้นในปี 1449Vitali, Roberto. Early Temples of Central Tibet, p. 127. (1990) Serindia Publications. London. .Gerner, Manfred Chakzampa Thangtong Gyalpo - Architect, Philosopher and Iron Chain Bridge Builder , p. 15. Thimphu: Center for Bhutan Studies 2007.
# จิ้นชู
จิ้นชู  เป็นตำราประวัติศาสตร์จีนอย่างเป็นทางการซึ่งครอบคลุมประวัติศาสตร์ของราชวงศ์จิ้นตั้งแต่ปี ค.ศ. 266 ถึง ค.ศ. 420 รวบรวมในปี ค.ศ. 648 โดยข้าราชการจำนวนหนึ่งที่ได้รับมอบหมายจากราชสำนักของราชวงศ์ถัง โดยมีอัครมหาเสนาบดีฝาง เสฺวียนหลิงเป็นหัวหน้าบรรณาธิการ ข้อมูลส่วนใหญ่นำมาจากเอกสารราชการที่หลงเหลือจากหอจดหมายเหตุในยุคก่อน ๆ บางบทในเล่มที่ 1, 3, 54 และ 80 ทรงพระอักษรด้วยพระองค์เองโดยจักรพรรดิถังไท่จง อย่างไรก็ตาม เนื้อหาของจิ้นชูไม่ได้มีเพียงเฉพาะประวัติศาสตร์ของราชวงศ์จิ้นเท่านั้น แต่ยังมีประวัติศาสตร์ของยุคสิบหกรัฐซึ่งเป็นยุคร่วมสมัยกับราชวงศ์จิ้นตะวันออกด้วย

 การวบรวม 
ตำราประวัติศาสตร์ราชวงศ์จิ้นมากกว่า 20 ชุดถูกเขียนขึ้นในยุคราชวงศ์เหนือ-ใต้ โดยมี 18 ชุดที่ยังคงอยู่ในอยู่ช่วงต้นยุคราชวงศ์ถัง แต่จักรพรรดิถังไท่จงยังทรงเห็นว่าตำราเหล่านี้ทั้งหมดยังมีเนื้อหาไม่เพียงพอ จึงมีรับสั่งให้รวบรวมตำราประวัติศาสตร์มาตรฐานชุดใหม่ของยุคราชวงศ์จิ้นFang, Xuanling ed.(2002). Jinshu 晋书. Beijing: Zhonghua Shuju 中华书局. Preface, p. 1 โดยเป็นส่วนหนึ่งของโครงการประวัติศาสตร์ 6 ชุดที่ครอบคลุมมาขึ้นเพื่อเติมเต็มช่องว่างระหว่างจดหมายเหตุสามก๊ก (ซานกั๋วจื้อ) , ซ่งชู, ฉีชู, เว่ย์ชู และยุคสมัยของจักรพรรดิถังไท่จงเองFang (2002). Preface p. 2 ตำราประวัติศาสตร์นี้ไม่เพียงครอบคลุมยุคราชวงศ์จิ้นเท่านั้น แต่ยังครอบคลุมถึงยุคสามก๊กที่อยู่ก่อนหน้านี้ด้วย เป็นการเติมเต็มส่วนที่ขาดหายในจดหมายเหตุสามก๊กFang (2002). Preface p. 4

ตำราประวัติศาสตร์นี้ได้รับการรวบรวมอย่างเร่งด่วนในช่วงระหว่าง ค.ศ. 646 ถึง ค.ศ. 648 โดยคณะทำงาน 21 คนนำโดยฝาง เสฺวียนหลิงเป็นหัวหน้าบรรณาธิการ บางบททรงพระอักษรโดยจักรพรรดิถังไท่จง บางครั้งผลงานนี้จึงขึ้นชื่อว่า "ทรงพระราชนิพนธ์โดยจักรพรรดิ"

จิ้นชูเป็นตำราประวัติศาสตร์จีนอย่างเป็นทางการที่เขียนห่างจากยุคสมัยที่เป็นเนื้อหามากที่สุด คือ 229 ปีหลังการสิ้นสุดของราชวงศ์จิ้นWilkinson, Endymion (2018), Chinese History: A New Manual. Self-published. p. 690.
# การสังหารหมู่ที่บิ่ญอาน/เต็ยวิญ
การสังหารหมู่ที่บิ่ญอาน/เต็ยวิญ  เป็นการก่ออาชญากรรมสงครามโดยกองกำลังกองหนุนของกองทัพเกาหลีใต้ระหว่างวันที่ 12 กุมภาพันธ์ ค.ศ. 1966 ถึงวันที่ 17 มีนาคม ค.ศ. 1966 ในตำบลบิ่ญอาน (ปัจจุบันคือตำบลเต็ยวิญ ตำบลเต็ยบิ่ญ และตำบลเต็ยอาน) อำเภอเต็ยเซินของจังหวัดบิ่ญดิ่ญในประเทศเวียดนามใต้ กระทำการต่อพลเรือนชาวเวียดนามที่ไม่มีอาวุธจำนวน 1,200 คน

มีรายงานว่าการสังหารหมู่ครั้งนี้เกิดขึ้นในช่วงสามสัปดาห์ โดยมีผู้เสียชีวิตไปทั้งหมด 1,004–1,200 คน ส่วนใหญ่เป็นผู้หญิง เด็ก ผู้สูงอายุ และทารก การสังหารหมู่ครั้งนี้เป็นส่วนหนึ่งของปฏิบัติการแมงโฮ ซึ่งเป็นส่วนหนึ่งของปฏิบัติการแมชเซอร์ และถูกรายงานว่าเป็นศัตรูของ enemy KIA

เอกสารและคำให้การเกี่ยวกับการสังหารหมู่ได้รับการสอบสวนภายในแต่ไม่ได้เปิดเผยสู่สาธารณะ จนกระทั่งข่าวการสังหารหมู่และผลลัพธ์การสืบสวนได้ถูกเปิดเผยโดยนักศึกษาชาวเกาหลี คู ซู-จ็อง และมีการรายงานในสื่อของเกาหลีว่า คณะกรรมการสิทธิมนุษยชนแห่งเอเชียได้รายงานเกี่ยวกับการสังหารหมู่ดังกล่าว และได้ส่งจดหมายถึงประธานาธิบดีเกาหลีใต้ คิม แด-จุง เพื่อขอความยุติธรรมในเรื่องนี้ โดยประธานาธิบดีคิม แด-จุง ได้แสดงความเสียใจต่อความโหดร้ายในช่วงเวลาสงครามโดยเป็นการขอโทษในช่วงการมาเยือนประเทศเวียดนามอย่างเป็นทางการ
# ประเทศนิการากัวในโอลิมปิกฤดูร้อน 2024
ประเทศนิการากัว มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการแข่งขันครั้งที่ 15 ของประเทศในโอลิมปิกฤดูร้อน โดยเคยลงแข่งขันทุกครั้งตั้งแต่โอลิมปิกฤดูร้อน 1968 ยกเว้นโอลิมปิกฤดูร้อน 1988 ในกรุงโซล เนื่องจากสนับสนุนการคว่ำบาตรเกาหลีเหนือ

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมโต้คลื่น 0  1  1 รวม  0  1  1

 โต้คลื่น 

ผลการแข่งขันดังนี้

นักกีฬารายการรอบที่ 1รอบที่ 2รอบที่ 3รอบก่อนรองฯรอบรองฯชิงชนะเลิศ / คะแนนอันดับคะแนนอันดับคู่แข่งขันผลคู่แข่งขันผลคู่แข่งขันผลคู่แข่งขันผลอันดับแคนเดลาเรีย เรซาโนชอร์ตบอร์ดหญิง
# รายชื่อโถงคอนเสิร์ตในประเทศไทย
บทความนี้รวบรวมรายชื่อโถงคอนเสิร์ตในประเทศไทย
จังหวัดสถานที่รูปแบบเปิดใช้งานที่นั่งสถานที่แสดงของกรุงเทพมหานครหอประชุมจุฬาลงกรณ์มหาวิทยาลัยโถงหลักพ.ศ. 24821,500ซียูแบนด์หอประชุมใหญ่ มหาวิทยาลัยเกษตรศาสตร์โถงหลักพ.ศ. 2509500เคยูแบนด์เมืองไทยรัชดาลัย เธียเตอร์โรงละครพ.ศ. 25501,450ละครเวทีโรงละครแห่งชาติโถงหลักพ.ศ. 25081,300Royal Thai Classical Music and Danceศาลาเฉลิมกรุงโถงหลักพ.ศ. 24762,000โขนพระราชทานพารากอน ฮอลล์ สยามพารากอนโถงหลักพ.ศ. 25497,200คอนเสิร์ตทั่วไปสยามภาวลัย สยามพารากอนโรงภาพยนตร์พ.ศ. 25481,200หอประชุมใหญ่ ศูนย์วัฒนธรรมแห่งประเทศไทยโถงหลักพ.ศ. 25302,000วงดุริยางค์ซิมโฟนีกรุงเทพ,  บางกอกโอเปร่า, วงดุริยางค์สยามฟิลฮาร์โมนิก, มหาอุปรากรกรุงเทพหอประชุมใหญ่ มหาวิทยาลัยธรรมศาสตร์ ท่าพระจันทร์โถงหลักพ.ศ. 24972,500วงดุริยางค์ซิมโฟนีมหาวิทยาลัยธรรมศาสตร์จังหวัดนนทบุรีอิมแพ็ค อารีน่า เมืองทองธานีโถงหลักพ.ศ. 254112,000คอนเสิร์ตทั่วไปธันเดอร์โดมโถงหลักพ.ศ. 25414,000คอนเสิร์ตทั่วไปจังหวัดนครปฐมมหิดลสิทธาคาร มหาวิทยาลัยมหิดลโถงหลักพ.ศ. 25572,006วงดุริยางค์ฟีลฮาร์โมนิกแห่งประเทศไทยจังหวัดปทุมธานีศาลาดนตรีสุริยเทพ มหาวิทยาลัยรังสิตโถงหลักพ.ศ. 25581,100จังหวัดเชียงใหม่กาดเธียเตอร์โรงละครพ.ศ. 25371,480วงดุริยางค์เยาวชนเชียงใหม่
*
หมวดหมู่:รายชื่อเกี่ยวกับบันเทิงคดีในประเทศไทย
หมวดหมู่:รายชื่อสถานที่ในประเทศไทย
หมวดหมู่:รายชื่อสถานที่จัดแสดงดนตรี
# ญาติกา
ญาติกา เป็นละครโทรทัศน์ไทยแนวดราม่า โรแมนติก ปี 2539 ภาคต่อของละครเรื่องสายโลหิต จากการกำกับของจรูญ ธรรมศิลป์ นำแสดงโดยยุทธพิชัย ชาญเลขา, กัญญารัตน์ จิรรัชชกิจ, กมลชนก โกมลฐิติ, นุติ เขมะโยธิน, สวิช เพชรวิเศษศิริ และกุลสตรี ศิริพงษ์ปรีดา ออกอากาศทุกวันศุกร์–อาทิตย์ เวลา 20.30 – 22.15 น. ระหว่างวันที่ 26 มกราคม ถึง 23 มีนาคม พ.ศ. 2539

 นักแสดง 
 นักแสดง  แสดงเป็นยุทธพิชัย ชาญเลขาพ่อบวรกัญญารัตน์ จิรรัชชกิจแม่นวลสวิช เพชรวิเศษศิริชวาลากุลสตรี ศิริพงศ์ปรีดาม่านแก้ว / นินสีบัน (ลำดวนกลับชาติมาเกิด)นุติ เขมะโยธิน ชวาลกมลชนก โกมลฐิติ สร้อยทอง (ดาวเรืองกลับชาติมาเกิด)มยุริญ ผ่องผุดพันธ์ มะยะเจมิ้น / เมสุภาภรณ์ คำนวณศิลป์ พวงแสดภคกุล สนิทวงศ์ ณ อยุธยา คุณแพรว (ภริยาท่านทูตประกิจ)นุจรินทร์ วงศ์จินดา ปอหละ (สาวใช้ชาวกะเหรี่ยง)กชกร นิมากรณ์ ลำดวนเชษฐา สวนสุวรรณ,สุทธิพันธ์ ปิณฑะรุจิ พ่อเรืองศรราม เทพพิทักษ์,อภิชาติ หาลำเจียก พระยาไกรสีห์ราชภักดี (ไกร)สุวนันท์ ปุณณกันต์,ดวงดาว จารุจินดา ดาวเรือง/คุณหญิงไกรสีห์ราชภักดี
# ประเทศศรีลังกาในโอลิมปิกฤดูร้อน 2024
ประเทศศรีลังกา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการแข่งขันครั้งที่ 19 ของประเทศในโอลิมปิกฤดูร้อน ยกเว้น โอลิมปิกฤดูร้อน 1976 ที่มอนทรีออล การปรากฏตัวในนาม "ซีลอน" ในโอลิมปิกครั้งก่อนหน้า 7 ครั้งของประเทศ

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมแบดมินตัน 1  0  1 รวม  1  0  1

 แบดมินตัน 

ผลการแข่งขันดังนี้

นักกีฬารายการรอบแบ่งกลุ่มรอบ 16 ทีมรอบก่อนรองฯรอบรองฯชิงชนะเลิศ / คู่แข่งขันคะแนนคู่แข่งขันคะแนนคู่แข่งขันคะแนนอันดับคู่แข่งขันคะแนนคู่แข่งขันคะแนนคู่แข่งขันคะแนนคู่แข่งขันคะแนนอันดับวิเรน เนตรสิงเหชายเดี่ยว
# โอ มิน-ซ็อก
โอ มิน-ซ็อกk (เกิด 22 เมษายน ค.ศ. 1980) เป็นนักแสดงชาวเกาหลีใต้ มีชื่อเดิมว่า ฮัน กี-จู

 ผลงานการแสดง 

 ภาพยนตร์ 
ปี ค.ศ.เรื่องบทบาทหมายเหตุ 2006  Cruel Winter Blues  ผู้ชายผู้บรรเลงเครื่องดนตรีในงานวันเกิดครบรอบ 61 ปี คามีโอ 2007  Zig Zag Love  มิน-ซ็อง 2009  Hello My Love  ยู ว็อน-แจ 2011  Sector 7  ยุน ฮย็อน-อู 2013  Do You Hear She Sings?  คย็อง-โฮ 2014  Virgin Theory: 7 Steps to Get On the Top  คัง กี-แท 2015  Love Clinic  เจ้าของรถยนต์ต่างประเทศ คามีโอ 2016  Proof of Innocence  ชา จิน-ซ็อก 2017  Road Kill  มิน-ช็อล 2022  Limit  อี ช็อล-อู
# เสภาพระราชพงศาวดาร
เสภาพระราชพงศาวดาร เป็นพงศาวดารที่ประพันธ์ในลักษณะเสภา ประพันธ์โดยพระสุนทรโวหาร (ภู่) (สุนทรภู่) โดยพระบาทสมเด็จพระจอมเกล้าเจ้าอยู่หัวมีพระบรมราชโองการดำรัสฯ สั่งให้พระสุนทรโวหาร (ภู่) แต่งขึ้นสำหรับขับถวายทรงฟังในเวลาทรงเครื่องใหญ่ ตามแบบอย่างครั้งรัชกาลที่ 2 ต่อมาโปรดฯ ให้ใช้เป็นบทสำหรับนางในขับส่งมโหรีหลวงด้วย น่าจะเป็นผลงานสุดท้ายที่สุนทรภู่แต่ง เข้าใจว่าแต่งเมื่อราวปีขาล พ.ศ. 2397

เสภาเรื่องนี้หายไปในสมัยรัชกาลที่ 5 มีการค้นหากันนานแต่ไม่พบ จึงเข้าใจว่าสูญหายแล้ว แต่ด้วยมีผู้ท่องจำไว้ได้คนละเล็กละน้อย มา จนเมื่อ พ.ศ. 2463 หอพระสมุดวชิรญาณสำหรับพระนครหาฉบับหนังสือเสภาเรื่องพระราชพงศาวดารได้ จึงปรากฎว่ายังอยู่บริบูรณ์ ต่อมา สมเด็จพระเจ้าบรมวงศ์เธอ กรมพระยาดำรงราชานุภาพ โปรดให้พิมพ์ในงานฉลองพระชัณษาครบ 60 ปี เมื่อปีจอ พ.ศ. 2465 พิมพ์ที่โรงพิมพ์โสภณพิพรรฒธนากร

เนื้อหา
เนื้อหาแบ่งเป็น 2 ตอน โดยตอนที่ 1 เรื่องตีเมืองขอม เริ่มต้นเมื่อแรกสถาปนากรุงศรีอยุธยา พระเจ้าอู่ทองทรงพระนามพระรามาธิบดีขึ้นครองราชย์ ต่อจากนั้นกล่าวถึงพระราเมศวร ยกกองทัพไปรบกับกัมพูชา พระบรมราชาไปช่วยจนรบชนะ ส่วนตอนที่ 2 เรื่องศึกหงสาวดี ในรัชกาลสมเด็จพระมหาจักรพรรดิ คราวที่พระเจ้าหงสาวดีขอช้างเผือก เหตุที่เนื้อหา 2 ตอนขาดจากกันเพราะเสภาคงไม่น่าฟัง จึงโปรดฯ ให้ข้ามไปแต่งตอนศึกพระเจ้าหงสาวดีในรัชกาลสมเด็จพระมหาจักรพรรดิ หลังจากนั้นสุนทรภู่ถึงแก่กรรม เสภาพระราชพงศาวดารจึงจบเพียงเท่านั้น

เนื้อหาพงศาวดาร สันนิษฐานว่าสุนทรภู่น่าจะนำโครงเรื่องมาจากพระราชพงศาวดารกรุงศรีอยุธยากลุ่มฉบับความพิสดารที่ชำระกันในสมัยต้นกรุงรัตนโกสินทร์ น่าจะได้แก่ฉบับที่เรียกว่า พระราชพงศาวดาร ฉบับสมเด็จพระพนรัตน์ วัดพระเชตุพน
# พระยาสายบุรี (หนิดะ)
พระยาสายบุรี (หนิดะ หรือ นิอาดัส) (มลายู : Nik Dah หรือ Nik Adas) เป็นเจ้าเมืองสายบุรีคนแรก ในสมัยปัตตานีถูกแบ่งออกเป็น 7 หัวเมืองประเทศราชของสยาม

 ประวัติ 
ในอดีตนั้น “เมืองยี่งอ” เป็นส่วนหนึ่งของเมืองสาย (อำเภอสายบุรี จังหวัดปัตตานีในปัจจุบัน) ถูกสร้างขึ้นโดย “หนิดะ” เป็นผู้สืบเชื้อสายมาจากราชวงศ์ “ปาฆาร์ รูยง มินัง กาเบาว์” (Pagar Ruyong Minung Kabao) ซึ่งตั้งอยู่ทางตอนเหนือของเกาะสุมาตรา ประเทศอินโดนีเซีย (จากการบันทึกของอดุลย์ ณ สายบุรี ทายาทรุ่นที่ 5 ของหนิดะ) และเป็นเชื้อสายเจ้าเดิมที่ปกครองเมืองสายมายาวนาน “หนิดะ” ได้รวบรวมชนชาวพื้นเมืองเดิมสร้างเมืองยี่งอขึ้น ต่อมาเมื่อปัตตานีเสียเมืองให้แก่สยามจนกระทั้งมีการแบ่งเมืองปัตตานีออกเป็น 7 หัวเมือง ได้แก่ ปัตตานี ยะหริ่ง สายบุรี รามัน ระแงะ หนองจิก และ ยะลา โดยพระยาอภัยสงคราม และ พระยาสงขลา (เถี้ยนจ๋อง) แปรเขตแดนเมืองสายบุรีเสร็จ จึงให้ “หนิดะ” เป็นผู้รักษาราชการเมืองสายบุรี ต่อมาพระบาทสมเด็จพระพุทธเลิศหล้านภาลัย (รัชกาลที่ 2) ได้โปรดเกล้าฯ ให้ “หนิดะ” เป็นพระยาสายบุรี ได้ตั้งวังอยู่ที่ ต.บ้านยี่งอ ริมแดนต่อพรมแดนเมืองระแงะ ทางประมาณ 400 ผันเศษสำนักศิลปากรที่ 11 สงขลา รูปที่ 2 ครั้นถึงสมัยพระบาทสมเด็จพระนั่งเกล้าเจ้าอยู่หัว (รัชกาลที่ 3) พระยาสายบุรี (หนิดะ) ได้ถึงแก่พิราลัย ศพถูกฝัง ณ สุสานลางา ซึ่งตั้งอยู่ด้านหน้าสนามกีฬาเทศบาลตำบลยี่งอ อำเภอยี่งอ จังหวัดนราธิวาสในปัจจุบัน และโปรดเกล้าฯ แต่งตั้งให้ “หนิละไม หรือ ตนกูยาลาลุดดิน” บุตรของพระยาสายบุรี (หนิดะ) เป็นพระยาสายบุรีแทนศูนย์ข้อมูลกลางทางวัฒนธรรม ประวัติศาสตร์ เมื่องยี่งอ

สำหรับเมืองสายบุรีนั้นมีประวัติความเป็นมาที่ยาวนานเฉกเช่นเดียวกับเมืองปัตตานี ในฮิกายัตปาตานี กล่าวว่า พญาอินทิรา ผู้เป็นกษัตริย์ปัตตานีพระองค์แรกที่ทรงเข้ารับศาสนาอิสลาม ในราชวงศ์ศรีวังสา หลังจากที่พระองค์ทรงเข้ารับศาสนาอิสลามแล้วได้เปลี่ยนพระนามเป็น สุลต่านอิสมาแอลชาห์ พระองค์มีพระโอรส 2 พระองค์ และพระธิดา 1 พระองค์ พระธิดามีพระนามว่า เจ้าหญิงซีตีอาแอซะห์ ต่อมาได้อภิเษกสมรสกับเจ้าเมืองสายบุรีที่พระนามว่า รายาญะลาลุดดิน  เป็นหลักฐานแสดงว่าเมืองสายบุรีนั้นมีประวัติศาสตร์ความเป็นมาที่ยาวนานไม่แพ้เมืองปัตตานี
 อ้างอิง